**Atunci când mult nu e destul**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Aș vrea să-i dau iubirii glas,

Cuvintele te știu prea bine,

Pe cerul meu fă un popas,

Că sunt pierdut prin lumi străine.

Am alergat în cerc – nebun,

Cerşind o rază de lumină,

Doar ca să zbor, dar vreau să-ţi spun

Că versul meu ţi se închină.

În primăvară, după ploi,

Ne-am întâlnit, două destine,

Trei clipe pentru amândoi

Date de zei, dar sunt puține.

- Nicicând, nimic nu e destul,

Sau poate-ar trebui să fie

Bizarul armelor recul

Ce ne somează, însă mie

Nu mi-a fost frică de-ntrebări

Ci de cuvinte nerostite,

De parcă miile de mări

Ar fi oceane infinite.

Pe ţărmul lor un ceas absent

Măsoară lipsa ta şi doare

Momentul insuficient

Când sunt a ta ameninţare.

Ioan Grigoraș Liliana Trif